CELEX: C2005/082/52
Language: sl
Date: 2005-04-02 00:00:00
Title: Zadeva C-90/05: Tožba Komisije Evropskih skupnosti proti Velikemu vojvodstvu Luksemburg, vložena dne 18. februarja 2005

2.4.2005   
            
            
               SL
            
            
               Uradni list Evropske unije
            
            
               C 82/26
            
         Tožba Komisije Evropskih skupnosti proti Velikemu vojvodstvu Luksemburg, vložena dne 18. februarja 2005
   (Zadeva C-90/05)
   (2005/C 82/52)
   Jezik postopka: francoščina
   Komisija Evropskih skupnosti, ki jo zastopa Dimitris Triantafyllou, zastopnik z naslovom za vročanje v Luksemburgu, je dne 18. februarja 2005 na Sodišče Evropskih skupnosti vložila tožbo proti Velikemu vojvodstvu Luksemburg.
   Komisija Evropskih skupnosti
   po tem, ko je Velikemu vojvodstvu Luksemburg omogočila predstavitev njegovih stališč in po izdaji obrazloženega mnenja z dne 7. julija 2004 in ob upoštevanju odgovora vlade Velikega vojvodstva Luksemburg, ki je prispel v Generalni sekretariat dne 13. oktobra 2004, Sodišču predlaga,
   
               1.
            
            
               naj ugotovi, da Veliko vojvodstvo Luksemburg s tem, da ni spoštovalo roka šestih mesecev za vračilo DDV davčnim zavezancem, katerih sedež ni na ozemlju države, ni izpolnilo obveznosti, ki mu jih nalaga člen 7 (pododstavek 4) Osme direktive Sveta 79/1072/EGS z dne 6. decembra 1979 (1),
            
         
               2.
            
            
               naj toženi stranki naloži plačilo stroškov.
            
         Tožbeni razlogi in bistvene trditve
   Čeprav je Veliko vojvodstvo Luksemburg pravilno preneslo direktivo v nacionalno zakonodajo, v praksi ne spoštuje roka šestih mesecev, ki je določen z njenim členom 7 (četrti pododstavek) za vračilo DDV davčnim zavezancem, katerih sedež ni na ozemlju države. Dejansko se vračila luksemburške uprave sistematično izplačujejo s precejšnjimi zamudami. Še več, luksemburška zakonodaja ne določa zamudnih obresti, s katerimi bi bilo mogoče poravnati škode, ki so nastale- zaradi teh zamud.
   
      (1)  Osma direktiva Sveta 79/1072/EGS z dne 6. decembra 1979 o uskladitvi zakonov držav članic o prometnih davkih - postopki za vračilo davka na dodano vrednost davčnim zavezancem, katerih sedež ni na ozemlju države, UL L 331 z dne 27.12.1979, str. 11.